armvectores/hy_wikipedia_2023 huggingface dataset:
Բեգլերբեգի

Բեգլերբեգի բեյլերբեյ [բեգերի բեգ (թուրք. բեգտեր)], զինվորական տիտղոս։ Զորապետ, հրամանատար իմաստով գործածել են Ռումի սելջուկները, իլխանյանները, Եգիպտոսի մամլուքները, օսմանյան թուրքերը։ Թուրքիայում Բեգլերբեգիները իրենց ենթակա նահանգներում՝ բեգլերբեգություններում, սուլթանի փոխանորդներն էին՝ վարչական ու զինվորական արտակարգ լիազորություններով և բաժին ունեին այդ նահանգների «պետական հողերից»։ Նրանք կրել են նաև «փաշա» տիտղոսը։ 18-րդ դարի կուսակալներին հատուկ Բեգլերբեգի անվանման հետ օգտագործվել է «վալի» անունը, որը հետզհետե փոխարինել է նրան։ Բոգլթրբեգի Սեֆևյան Պարսկաստանում եղել է սահմանամերձ կուսակալությունների կառավարիչների տիտղոս։ Պարսկաստանում կային 13 բեգլերբեգություններ, այդ թվում՝ Չուխուր-Սաադինը (Երևան)։
Մ.թ.ա. 362


== Դեպքեր ==


== Ծնունդներ ==


== Մահեր ==
Սերգեյ Բաբայան

Անվան այլ կիրառումների համար տե՛ս՝ Սերգեյ Բաբայան (այլ կիրառումներ)Սերգեյ Բաբայան (հունվարի 1, 1961(1961-01-01), Լենինական, Հայկական ԽՍՀ, ԽՍՀՄ), հայ-ամերիկյան դաշնակահար։


== Կենսագրություն ==
Բաբայանը սկսել է իր երաժշտական կրթությունը վեց տարեկանից Լուիզա Մարգարյանի մոտ։ Նա սովորել է ռուս կոմպոզիտոր Լև Նաումովի մոտ, ապա Վեռա Գորնոստաևի և Միխայիլ Պլետնևի ղեկավարությամբ՝ Մոսկվայի կոնսերվատորիայում։
1989 թվականին նա մեկնել է Միացյալ Նահանգներ։ Նույն տարում Ռոբերտ Կազադեզյուս դաշնակահարների միջազգային մրցույթում նա ստացել է առաջին տեղի մրցանակը։ Palm Beach դաշնակահարների Միջազգային մրցույթում առաջին մրցանակին արժանանալուց և Համամացու երիտասարդ դաշնակահարների Միջազգային մրցույթում ևս գլխավոր մրցանակը ստանալուց հետո, նա 1991 թվականին դարձել է Եղիսաբեթ թագուհու երաժշտական մրցույթի դափնեկիր։
Բաբայանը Շոտլանդական միջազգային դաշնամուրային մրցույթում արժանացել է առաջին տեղի մրցանակին, իսկ Բուսոինի միջազգային դաշնամուրային մրցույթի ժամանակ՝ երրորդ մրցանակին։ Նա Esther Honens միջազգային դաշնամուրային մրցույթի մրցանակակիր է։


== Կարիերա ==
Նրա ծրագրերը հաճախ ներառում է Ռախմանինովի նման ռոմանտիկ կոմպոզիտորներ, ինչպես նաև ժամանակակից այն կոմպոզիտորների ստեղծագործությունները, ինչպիսիք են Վիտոլդ Լուտոսլավսկին, Դյորդ Լիգետին, Կարլ Վինեն և Արվո Պյարտը։ Նա նաև ճանաչված է Յոհան Սեբաստիան Բախի հայտնի մեկնաբանությունների համար։ Նա հաճախ է հանդես գալիս որպես մենակատար Բելգիայի ազգային նվագախմբի, Կլիվլենդ նվագախմբի, Բրեսիայի և Բերգամոյի իտալական սիմֆոնիկ նվագախմբի եւ Չեխիայի պետական ֆիլհարմոնիկի հետ։
Բաբայանը համագործակցել է այնպիսի դիրիժորների հետ, ինչպիսիք են Վալերի Գերգիևը, Յուրի Տեմիրկանովը, Նաեմե Յարվին, Հանս Գրաֆը, Դեյվիդ Ռոբերթսոնը, Կազիմեժ Կորդ և Միխայիլ Քրիստևը։ Նա ձայնագրել է Connoisseur Society, Discover Records և Pro Piano Records լեյբլները։
1996 թվականին Բաբայանը Կլևլենդի երաժշտական ինստիտուտում հիմնադրում է Սերգեյ Բաբայանի անվան միջազգային դաշնամուրային ակադեմիան։ Նրա ուսանողներն են Գրեյս Ֆոնգը (ներկայումս Երաժշտության Չափման համալսարանի կոնսերվատորիայում ստեղնաշարի ղեկավար), Մեյի-Հսուան Հուանգը, Ստեինուայ Արթիսթը և Այովայի պետական համալսարանի դաշնամուրի պրոֆեսորը, Չինգ-Յունը, ով 2008 թվականի Արթուր Ռուբինշտեյնի մրցույթի հաղթող էր, Ստանիսլավ Խրիստենկոն, ով Կլևլենդի դաշնակահարների միջազգային մրցույթի հաղթողն ու 2013 թվականի Եղիսաբեթ թագուհու երաժշտական մրցույթի չորրորդ կարգի մրցանակակիր է, և Դանիել Տրիֆոնովը, ով 2010 թվականի Շոպենի անվան միջազգայի մրցույթի երրորդ կարգի մրցանակակիր է, ինչպես նաև 2011 թվականի Արթուր Ռուբինշտեյնի անունը կրող երաժշտական մրցույթի հաղթողն ու 2011 թվականի Չայկովսկու երաժշտական մրցույթի առաջին կարգի մրցանակակիր էր։
2015 թվականին Բաբայանը Պրոկոֆևի երկու համերգով հանդես է եկել BBC-ի պրոմերիաներում` Վալերի Գերգիևի և Լոնդոնյան սիմֆոնիկ նվագախմբի հետ


== Ծանոթագրություններ ==
Ասանան

Ասանան, գյուղ Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Այնթապ ավանից հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բադալին

Բադալին (չինարեն՝ 八达岭),  Մեծ Չինական պարսպի ամենաշատ զբոսաշրջիկ այցելող հատվածը, ձգվում է Պեկինից 75 կմ հյուսիս-արևմուտք և կապված է ավտոբուսային երթուղով, իսկ հետո Ամառային օլիմպիական խաղերի (2008) և երկաթուղային երթուղով։
Ժամանակի ընթացքում կառուցվեց Մին դինաստիան(1368-1644), որը մանրակրկիտ վերականգնվել է Մաո Ցզե Դունի օրոք, իսկ 1957 թվականից Մեծ պատի առաջին հատվածը անվճար բաց է հանրության և այցելությունների համար։ Ամեն տարի Բադալին են այցելում միլիոնավոր զբոսաշրջիկներ։
2019 թվականի հունիսի 1-ից  Չինական Մեծ պարսպի Բադալին հատվածի տոմսերը կարելի է պատվիրել առցանց՝ շրջագայությունից մեկ շաբաթ առաջ։ Մուտքի մոտ անհրաժեշտ է ցույց տալ ձեր ID-ն՝ անձնական տվյալները ստուգելու համար, որն նդամենը մեկ րոպե է տևում։ Սակայն կանոնների համաձայն՝ օրական այցելուների թիվը չպետք է գերազանցի 65 հազար մարդուն։


== Հետաքրքիր փաստեր ==
Ինժեներ Չան Տյանյուն ստացել է «Չինական երկաթուղու հայր» մականունը, փորելով լեռնաշղթայում թունել Բադալինի մերձակայքում Պեկին-Չժանցզյակու երկաթուղին կառուցելու համար։
Պեկինի օլիմպիադայի ժամանակ Բադալինում ավարտվել է խմբակային հեծանվավազքի ճանապարհը։


== Ծանոթագրություններ ==


== Արտաքին հղումներ ==
Официальный сайт (недоступен)
Վոլնցախ

Վոլնցախ (գերմ.՝ Wolnzach), կոմունա Գերմանիայում՝ Բավարիա երկրամասում՝ Իլմեի Պվաֆենհոֆեն շրջանում։
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 11 017 մարդ (դեկտեմբերի 31, 2010)։ Զբաղեցնում է 91,62 կմ² մակերես։ Պաշտոնական կոդ՝ 09 1 86 146։ Փոստային ինդեքս՝ 85084։


== Ծանոթագրություններ ==


== Պատկերասրահ ==

		
		


== Արտաքին հղումներ ==
Պաշտոնական կայք
Battle Cry

«Beast», ամերիկացի ռեփեր Էնջլ Հեյզի երգը, որում իր մասնակցությունն ունի նաև ավստրալիացի երգչուհի Սիան։ Երգը ընդգրկվել է Հեյզի «Dirty Gold» (2013) անվանումը կրող առաջին ալբոմում, իսկ որպես այդ ալբոմի երկրորդ սինգլ թողարկվել է 2014 թվականի հունվարի 9-ին։ Հեյզը և Սիան երգը գրել են Գրեգ Քերստինի հետ միասին, ով նաև զբաղվել է երգի պրոդյուսերական աշխատանքով։


== Տեսահոլովակ ==
Երգի տեսահոլովակը, որի ռեժիսորն է Ֆրենկ Բորինը, ներկայացվել է 2014 թվականի փետրվարի 14-ին Հեյզի VEVO ալիքում։ Այն առաջադրվել է «Սոցիալական հաղորդագրությամբ լավագույն տեսահոլովակ» մրցանակին MTV Video Music Awards 2014 մրցանակաբաշխությունում, սակայն չի հաղթել։


== Երգացանկ ==
Ռեմիքսների մինի ալբոմ«Battle Cry (MK Remix)» - 8։25
«Battle Cry (Levi Lennox Remix)» - 4։07
«Battle Cry (Yumi And the Weather Remix)» - 4։26
«Battle Cry (Kudu Blue Remix)» - 4։18


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի բառերով հոլովակը ՅուԹյուբ վիդեոհոսթինգում
Երգի տեքստը Archived 2015-09-05 at the Wayback Machine. MetroLyrics կայքում
814

814 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 814 թվականն է, 
IX դարի 14-րդ տարին։


== Դեպքեր ==


== Ծնունդներ ==


== Մահեր ==
Հունվարի 28 - Կառլոս Մեծ,  768-814 թվականներին Ֆրանկական թագավորության թագավոր
Սուլինի մետալուրգիական գործարանի բանվորների հուշահամալիր

Սուլինի մետալուրգիական գործարանի Հայրենական մեծ պատերազմում զոհված մետաղագործների հուշահամալիր (ռուս.՝ Мемориал металлургам Сулинского металлургического завода, погибшим в годы Великой Отечественной войны), հուշահամալիր Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում, Սուլինի մետալուրգիական գործարանի կենտրոնական մուտքի մոտ։ Տեղադրվել է 1977 թվականին։


== Պատմություն ==
Հուշահամալիրը բացվել է 1977 թվականի նոյեմբերի 5-ին Սուլինի մետալուրգիական գործարանի կենտրոնական մուտքի մոտ` գործարանի կուսակցության կոմիտեի և քաղաքային խորհրդի գործադիր կոմիտեի որոշմամբ։
Այս հուշահամալիրում մետաղագործների պուրակից վերաթաղվել են Սուլինի մետալուրգիական գործարանի Հայրենական մեծ պատերազմում զոհված 23 մետաղագործների աճյունները։


== Նկարագրություն ==
Հուշահամալիրը կազմած է բետոնե բլոկից, որի երկարությունը 15 մետր է, հաստությունը` 5 մետր և բարձրությունը` 3 մետր։ Հուշահամալիրը զբաղեցնում է 100 × 40 մետր մակերես, որտեղ ստեղծված են ծաղկանոցներ, որոնց վրա շարված են զոհվածների ազգանուններով մետաղական սալիկներ։ Հուշահամալիրի կենտրոնում երկաթբետոնե երթային աստիճան է, որը երեսպատված է մարմարե սալիկներով։ Ծաղկանոցների հենապատերը նույնպես ծածկված են մարմարե սալիկերով։ Հուշարձանի շուրջ տնկված են ուռենիներ և վարդենիներ։ Հուշարձանի շարունակությունը աջ կողմից երկաթբետոնե պատ է, որն ունի 30 մ երկարություն և 2,5 մ բարձրություն, որին պատկերված է մետալուրգիական գործարանի ստեղծման օրվանից պատմության ճանապարհի փուլերը պատկերող ճարտարապետական ​​հորինվածք։
Հուշահամալիրի և հորինվածքի հեղինակն է ՌԽՖՍՀ Ռոստովի գեղարվեստական արվեստանոցը (քանդակագործ` Վլադիմիր Բատյայ, նախագծի հեղինակ` Յան Զանիս)։
Հուշահամալիրի հեռավորությունը քաղաքի կենտրոնից 1,03 կմ է։


== Ծանոթագրություններ ==
Բրետվիլ լ'Օրգեյեզ

Բրետվիլ լ'Օրգեյեզ (ֆր.՝ Bretteville-l'Orgueilleuse), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 1999 թվականի դրությամբ կազմում է 2278 մարդ, բնակչության խտությունը` 368.61 մարդ/կմ²։ Բնակավայրը զբաղեցնում է 6.18 կմ² տարածք։
2017 թվականի հունվարից Բրուե, Շե, Լը Մենիլ Պատրի, Պյուտո ան Բեսեն և Սենտ Կրուա Գրան Տոն համայնքների հետ միասին հանդիսանում է Տուե է Մյու համայնքի մաս։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 11 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1567 աշխատունակ (15-64 տարեկան) բնակիչ, որոնցից ակտիվ էին 1230-ը, իսկ ոչ ակտիվները` 337։ Ակտիվության ցուցանիշը կազմում է 78,5 %։ 1230 աշխատունակ մարդկանցից աշխատել է 1155 անձ (593 տղամարդ և 562 կին)։ Գործազուրկ են եղել 75 անձ (38 տղամարդ և 37 կին)։ 337 անաշխատունակներից 145-ը եղել են աշակերտներ կամ ուսանողներ, 142-ը` թոշակառուներ, իսկ 50-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արշակ (այլ կիրառումներ)

Արշակ, կարող է վերաբերել՝

Արշակ - պարսկերեն "արջ” բառից՝ հայ. -ակ փաղաքշական ածանցով անձնանուն
Արշակ - լեռ Ատրպատականում
Արշակ - 1973 թվականին «Երևան» հեռուստաֆիլմերի ստուդիայում նկարահանված ֆիլմ
Դախշտայն

Դախշտայն (գերմ.՝ Hoher Dachstein), կարստային լեռնազանգված, բարձրությամբ երկրորդ լեռը Հյուսիսային կրաքարային Ալպերում։ Այն բարձրավանդակ է, որ գտնվում է Ավստրիայի Վերին Ավստրիա, Շտիրիա և Զալցբուրգ նահանգների տարածքում, ինչի պատճառով հաճախ անվանում են «Երեք երկրամասի լեռ» (Drei-Länder-Berg):
Դախշտայն լեռը 20×30 կմ չափերով է, ունի 2.500 մ-ից բարձր 10 լեռնագագաթ, որոնցից ամենաբարձրերը գտնվում են բարձրավանդակի հարավային և հարավարևմտյան մասերում։ Հյուսիսից ծածկված է սառցադաշտերով, որոնց վերևում երևում են լեռնագագաթները, հարավից լեռը գրեթե ուղղահայաց իջնում է հովիտ։
Իր բացառիկ լանդշաֆտի շնորհիվ` 1997 թվականին Դախշտայնը Հալշտատ քաղաքի հետ ընդգրկվել է ՅՈՒՆԵՍԿՕ-ի համաշխարհային ժառանգության ցանկում։


== Աշխարհագրություն ==
Դախշտայնը հիմնականում բաղկացած է կրաքարից, որ ձևավորվել է մեզոզոյան դարաշրջանում։ Ինչպես կարստային ցանկացած շրջան, Դախշտայնը հարուստ է քարանձավներով։ Այստեղ են գտնվում Ավստրիայի խոշորագույն քարանձավները` Մամուտխյոլեն (Mammuthhöhle), Խիրլացխյոլեն (Hirlatzhöhle), ինչպես նաև զբոսաշրջիկների շրջանում մեծ հետաքրքրություն վայելող Այսրիզենխյոլեն (Eisriesenhöhle): Դախշտայնը հայտնի է նաև բրածո կենդանիների քարացած գոյացություններով։
Հյուսիսային Ալպերին սառցակալումը բնորոշ չէ, այդ պատճառով էլ Դախշտայնում գտնվող խոշոր սառցադաշտերը` Հալշտատը (Hallstätter Gletscher), Մեծ Գոզաուն (Großer Gosaugletscher) և Շպադմինգը (Schladminger Gletscher), Ալպերի ամենահյուսիսային և ամենաարևելյան սառցադաշտերն են։ Ներկայումս սառցադաշտերը գնալով քչանում են և 80 տարի անց կարող են ամբողջովին անհետանալ. միայն Հալշտատ սառցադաշտը 20 տարվա ընթացքում նահանջել է 20 մ-ով։


== Ժայռագնացություն ==
Լեռնագագաթն առաջին անգամ նվաճվել է 1832 թվականին Պետր Գարմայրի կողմից, ով գագաթ է բարձրացել Գոզաու սառցադաշտով։ Երկու տարի անց լեռնագագաթին դրվել է փայտե խաչ։ Ձմռանը լեռան գագաթ առաջինը բարձրացել է Ֆիդրիխ Սիմոնին 1847 թվականի հունվարի 14-ին։ Հարավային կողմով առաջին անգամ բարձրացել են 1909 թվականի սեպտեմբերի 22-ին։
Լինելով երկու նահանգների ամենաբարձր լեռնագագաթը` Դախշտայնը մեծ հետաքրքրություն է ներկայացնում զբոսաշրջիկների շրջանում և՛ ձմռանը, և՛ ամռանը։ Լավ եղանակի պայմաններում լեռան գագաթ միաժամանակ կարող են բարձրանալ մինչև 100 լեռնագնաց։
Հալշտատից ոչ հեռու աշխատում է ֆունիկուլյոր, որով զբոսաշրջիկները կարող են լեռնագագաթ բարձրանալ և հիանալ շրջակայքի անկրկնելի բնապատկերով։ Կարելի է նաև այցելել երկու քարանձավներ` Սառցային և Մամոնտի։


== Արտաքին հղումներ ==
Դախշտայն
Դախշտայնը Զալցկամերգուտի պաշտոնական կայքում Archived 2017-04-13 at the Wayback Machine.
Լեռնադահուկային առողջարան Դախշտայնում
Կողբի դպրոց (այլ կիրառումներ)

Կողբի դպրոց արտահայտությունը կարող է վերաբերել՝

Կողբի Ջահան Կարախանյանի անվան թիվ 1 միջնակարգ դպրոց, միջնակարգ դպրոց Հայաստանի Հանրապետության Տավուշի մարզի Կողբ գյուղում,
Կողբի Բագրատ Սահակյանի անվան թիվ 2 միջնակարգ դպրոց, միջնակարգ դպրոց Հայաստանի Հանրապետության Տավուշի մարզի Կողբ գյուղում,
Կողբի երաժշտական դպրոց
Կողբի գեղարվեստի դպրոց
Միսիս Ուիլյամ Մորիս

«Միսիս Ուիլյամ Մորիս» (ինչպես նաև «Մետաքսե կապույտ զգեստ», անգլ.՝ Mrs. William Morris, The Blue Silk Dress), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1868 թվականին։ Ներկայումս նկարը գտնվում է Քելմսքոթ առանձնատանը, որտեղ ընտանիքի հետ ապրել է Ուիլյամ Մորիսը։
Նկարի համար բնորդուհի է դարձել Ուիլյամ Մորիսի կին և Դանթե Գաբրիել Ռոսսետտիի սիրելի Ջեյն Մորիսը։ Նկարի վերևի մասում գտնվում է լատիներեն գրություն՝ «Conjuge clara poeta et praeclarissima vultu, Denique pictura clara sit illa mea» («Հայտնի է շնորհիվ իր բանաստեղծ ամուսնու, առավել հայտնի է շնորհիվ իր դեմքի, թող իմ այս նկարը ավելացնի նրա ճանաչվածությունը»)։ Ջեյնը հագել է կապույտ զգեստ և նստել է սեղանի մոտ, որի վրա ծաղիկներով ծաղկաման է դրված։ Նկարչի նամակներից հայտնի է, որ Ջեյն Մորիսն ինքն է կարել զգեստը և մասնակցել է նկարի համար կեցվածքի ընտրությանը։ Կառուցվածքով և գունային երանգապնակով դիմանկարը նման է Ռոսսետտիի մեկ այլ նկարի՝ «Մարիանա» կտավին։ Բանն այն է, որ այդ նկարի պատվիրատու Ուիլյամ Գրեմը տեսել է «Միսիս Ուիլյամ Մորիս» կտավը և որոշել է իր համար դրա կրկնօրինակը պատվիրել Ռոսսետտիից, սակայն նկարիչը հրաժարվել է և որպես փոխզիջում նրա համար ստեղծել է «Մարիանա» կտավը։ Ինչպես Ռոսսետտիի շատ այլ աշխատանքներ, այս նկարին ևս ուղեկցում է նրա գրած սոնետը՝ «Դիմանկար» վերնագրով։ Այդ ժամանակների արվեստաբան քննադատները գնահատել են «Միսիս Ուիլյամ Մորիս» նկարը որպես նրա ամենահիասքանչ գործերից մեկը, որը դարձել է երկար ու ընտիր կտավների շարքի նախերգանք, որի շնորհիվ Ռոսսետտին արժանացել է մեծ ճանաչման։
Նկարը պատկանել է Ջոյն Մորիսին, ապա նրա դուստր Մերի Մորիսին։ Որոշ ժամանակ այն պահպանվել է Օքսֆորդի հավաքածուում, սակայն հետագայում կրկին վերադարձել է Քելմսքոթ։


== Ծանոթագրություններ ==
Վելիկի Յաբլոնեց

Վելիկի Յաբլոնեց (ուկրաիներեն՝ Великий Яблунець), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Վելիկի Յաբլոնեց գյուղում բնակվում էր 624 մարդ։ Բնակավայրը զբաղեցնում է 2421 կմ² տարածք։ Բնակչության խտությունը կազմում էր 257,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փարաջա

Փարաջա, կնոջ վերնազգեստ իսլամական երկրներում, մասնավորապես Կենտրոնական Ասիայում և Մերձավոր Արևելքում։ Այն խալաթ է` երկար, կեղծ թևքերով։ Դեմքը ծածկվում է ցանցկեն հատվածով` չաչվանով։


== Պատմություն ==
«Փարաջա» բառը ծագում է պարսկական «ֆարաջայից», որով սկզբնական շրջանում կոչել են տղամարդու` երկար թևքերով վերնազգեստը։ 16-րդ դարում փարաջա էին հագնում ինչպես տղամարդիկ, այնպես էլ կանայք։ Փարաջա հագնելու մշակույթը Միջին Ասիայում իր ծաղկման շրջանն է ապրել 19-20-րդ դարերում։ Փարաջան հաճախ շփոթում են իսլամադավան կանանց այլ պարագաների հետ` բուրկա, նիկաբ, չադրա։ Դասական փարաջայի օրինակ է «Անապատի սպիտակ արևը» ֆիլմի հերոսուհիների հագուստը։


== Փարաջա և քաղաքականություն ==


=== Թուրքիա ===
Թուրքիան մուսուլմանական առաջին երկիրն է, որը պաշտոնապես չեղյալ է հայտարարել կանանց` փարաջա հագնելու պարտադիր սովորույթը։ Թուրքիայի առաջին նախագահ Մուստաֆա Քեմալ Աթաթուրքը հրաման է արձակել, որով թուրք կանանց թույլատրվել է հագնվել իրենց հայեցողությամբ։ Փարաջա հագնելը պարտադիր է եղել միայն մարմնավաճառների համար։


=== Ֆրանսիա ===
Փարաջա կրելու մասին պարբերաբար հայտարարություններ է արել Ֆրանսիայի նախագահ Նիկոլա Սարկոզին։ 2009 թվականին նա հայտարարել է. «Մենք չենք կարող թույլ տալ, որ մեր երկրում լինեն կանայք, ովքեր կփակվեն փարաջայի ցանցով` կտրվելով հասարակական կյանքից, զրկվելով ինքնորոշումից։ Դա ոչ մի ընդհանրություն չունի այն բանի հետ, ինչն արժեքավոր է կանանց համար Ֆրանսիայի Հանրապետությունում»:
Մուսուլման կանանց հագնվելու ձևը սուր բանավեճերի տեղիք է տվել Ֆրանսիայում։ 2004 թվականին երկրում արգելվել է ուսումնական հաստատություններում հիջաբ կրել։ Իսլամական համայնքը դեմ է արտահայտվել այս որոշմանը։
2010 թվականի սեպտեմբերի 14-ին Ֆրանսիայում միաձայն ընդունվել է որոշում, որով արգելվում է երկրում փարաջա հագնել։
2011 թվականի ապրիլի 11-ին Սարկոզիի նախաձեռնությամբ Ֆրանսիայում ընդունվում է օրենք, որով արգելվում է հասարակական վայրերում փարաջա կրել։


=== Գերմանիա ===
Գերմանիայի Հեսսենի երկրամասի ներքին գործերի նախարարությունը արգելել է քաղծառայողներին աշխատանքի ներկայանալ փարաջայով․ «Պաշտոնական անձինք, ովքեր իրենց գործի բերումով շփվում են քաղաքացիների հետ, չպետք է շրջեն փարաջայով փաթաթված»:


=== Բելգիա ===
2011 թվականի ապրիլի 28-ին Բելգիայի խորհրդարանը ընդունեց որոշում, որով արգելվում էր մուսուլման կանանց հագնել ավանդական հագուստները` փարաջա և նիկաբ։ Օրինախախտների համար սահմանված է 137 եվրո տուգանք, իսկ կրկնվելու դեպքում` մեկշաբաթյա կալանք։


=== Այլ երկրներ ===
Մուսուլման կանանց հագուստի արգելքի որոշում եմ պատրաստվում ընդունել Ավստրիայի, Իռլանդիայի, Իսպանիայի, Իտալիայի, Նիդեռլանդների, Շվեյցարիայի խորհրդարանները։

2013 թվականի սեպտեմբերին Տիչինո կանտոնի բնակիչները առաջինն էին Շվեյցարիայում, որ քվեարկեցին հասարակական վայրերում փարաջա և նիկաբ կրելու դեմ։ Դրա օգտին էին քվեարկել կանտոնի հանրաքվեի մասնակիցների 65 %-ը։


== Ծանոթագրություններ ==
Սեմա (այլ կիրառումներ)

Սեմա, կարող է վերաբերել՝

Սեմա - հայ գրող, բանաստեղծ, թարգմանիչ, խմբագիր
Սեմա - գետ Ռուսաստանում, Ալթայի հանրապետության արևմուտքում, Կատուն գետի ձախ վտակը
Սրեդնյայա Գուսինկա (Սովետսկի շրջան)

Սրեդնյայա Գուսինկա (ռուս.՝ Средняя Гусынка), գյուղ Ռուսաստանի Ռոստովի մարզի Սովետսկի շրջանում։ Մտնում է Կալաչ-Կուրտլակսկի գյուղական համայնքի կազմի մեջ։
Պապոնց մզրե

Պապոնց մզրե, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օգուվե-Լոլո

Օգուվե-Լոլո (ֆր.՝ Ogooué-Lolo)՝ գտնվում է Գաբոնի հարավ-արևելքում: Տարածքը 25.380 կմ²: 2013 թվականի տվյալներով բնակվում է 65.771 մարդ: Վարչական կենտրոնը Կուլամութու քաղաքն է:


== Աշխարհագրական դիրքը ==
Հյուսիս-արևմուտքում սահմանակից է Նջոլե նահանգին, հյուսիսում՝ Օգուվե-Իվինդոյին, արևելքում՝ Վերին Օգուվեին, արևմուտքում՝ Կոնգոյի Հանրապետությանը: Օգուվե գետը, որը հատում է նահանգը հարավ-արևելքից հյուսիս-արևմուտք՝ այն բաժանում է երկու գրեթե հավասար մասի:


== Բնակչությունը ==
2013 թվականի մարդահամարի տվյալներով բնակչությունը կազմում է 65.771 մարդ:
Բնակչության աճի տեմպերն՝ ըստ տարիների.


== Դեպարտամենտները ==
Վարչական տեսակետի նահանգը բաժանվում է չորս դեպարտամենտի 

Լոլո-Բուենգուիդի  (ֆր.՝  Lolo-Bouenguidi) (վարչական կենտրոնը՝ Կուլամուտու)
Լոմբո-Բուենգուիդի (ֆր.՝  Lômbo-Bouenguidi) (վարչական կենտրոնը՝ Պանա)
Մուլունդու (ֆր.՝  Mulundu) (վարչական կենտրոնը՝ Լասթուրսվիլ)
Օֆուե-Օնոե (ֆր.՝  Offoué-Onoye) (վարչական կենտրոնը՝ Իբունջի)


== Ծանոթագրություններ ==
(8848) 1990 VK1

(8848) 1990 VK1, աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 12-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,894245 ա. մ., առավելագույնը մոտենում է 2,4609 ա. մ. հեռավորության վրա և հեռանում 3,3276 ա. մ.։ Արեգակի շուրջ մեկ ամբողջական պտույտ է կատարում 1798,46 երկրային օրվա ընթացքում, իր ուղեծրով շարժվելով միջինում 0,200171 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8848) 1990 VK1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բադ Հայլբրուն

Բադ Հայլբրուն  (գերմ.՝ Bad Heilbrunn), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 3787 մարդ (ըստ 2010 թվականի դեկտեմբերի 31-ի)։ Տարածքը կազմում է 40,32 կմ²։ Պաշտոնական կոդ՝ 09 1 73 111։
Քաղաքը բաժանված է 34 շրջանների։


== Ծանոթագրություններ ==


== Արտաքին հղումներ ==
Պաշտոնական կայք
Ռայան Քենեդի

Ռայան Քենեդի (անգլ.՝ Ryan Kennedy, դեկտեմբերի 6, 1982(1982-12-06), Վինիպեգ, Կանադա), կանադացի դերասան, «Canadian Screen Award» (2012) մրցանակի դափնեկիր, որն առավել հայտնի է հեռուստատեսային դերերով։


== Վաղ կյանք ==
Ծնվել է Վինիպեգ քաղաքում, մեծացել է Մանիտոբա նահանգի Օուկբենկ թաղամասում։ Հաճախել է Springs Christian Academy քրիստոնեական մասնավոր դպրոցում։ Վեց տարի շարունակ ապրել է Լոս Անջելեսում։


== Կարիերա ==
Մեծ էկրանում Ռայան Քենեդին առաջին անգամ հայտնվել է 2007 թվականին Դեյվիդ Ս․ Գոյերի «Անտեսանելին» թրիլլերում։ Ֆիլմում կատարած դերը բեկումնային է դարձել դերասանի կարիերայում։
2010 թվականին «Դժոխային կատուներ» հեռուստասերիալում ստացել է ֆուտբոլիստ Ջեյք Հերոուի դերը, իսկ «Կապրիկա» սերիալում՝ երկրորդական դեր։ 2012 թվականին Քենեդին «Hallmark» ալիքի «Հաննայի օրենքը» հեռուստատեսային վեստերնում խաղացել է Դոք Հոլիդեյի դերը։ Նրա դերասանական խաղը դրական է գնահատվել Նյու Յորք Թայմս թերթի քննադատների կողմից (նրանք Քենեդիին համեմատել են Վել Քիլմերի հետ, որը Հոլիդեյի դերը խաղացել է «Թումսթոուն»-ում)։ 2014 թվականին «Առանձնապես ծանր հանցագործություններ» սերիալի երրորդ եթերաշրջանում նկարահանվել է ոստիկանության պետ Շերոն Ռայդորի որդու՝ Ռոկիի դերում։
2017 թվականին «Պողպատե աստղ» սերիալում նկարահանվել է կանադացի ոստիկան Նիկ Մակգիլենի դերում։


== Ֆիլմագրություն ==


== Ծանոթագրություններ ==
Օխոր

Օխոր, գյուղ Արևմտյան Հայաստանում, Էրզրումի վիլայեթի Կիսկիմի գավառակում: Գտնվում էր Կիսկիմ գյուղաքաղաքից 32 կմ հյուսիս-արևելք, Օլթիի գետի աջ ափից 4-5 կմ հեռու:


== Աշխարհագրություն ==
Գյուղից արևմուտք կան անտառներ:


== Բնակչություն ==
1877-1878 թվականներին ուներ 112 թուրք բնակիչ:


== Պատմամշակութային կառույցներ ==
Օխորի արևելյան կողմում կա բերդի, իսկ հարավ-արևմտյան կողմում՝ եկեղեցու ավերակներ:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բուրյոնկան Մասլյոնկինոյից

«Բուրյոնկան Մասլյոնկինոյից», խորհրդային տիկնիկային մուլտֆիլմ, որը 1973 թվականին թողարկվել է Սվերդլովսկի հեռուստատեսությունում։
Ռեժիսոր Անատոլի Ալյաշևը մուլտֆիլմը ստեղծել է ռուսական ժողովրդական ոճով (երաժշտություն, կերպարներ), հերոսները  անձնավորված են մարդկանց հետ։


== Սյուժե ==
Երազկոտ, ցրված, մտածկոտ և շատ համակրելի Բուրյոնկա անունով կովը մոլորվել էր անտառում։ Հուսահատված Բուրյոնկան նույնիսկ պատրաստվում է թունավորվել (ճանճասպանները անմիջապես պատրաստակամորեն աճում են նրա առաջ), բայց այստեղ հայտնվում է գայլը։ Կովը վախից ուշաթափվում է։ Գայլը ծառայում է խորամանկ ձեռներեց աղվեսին, որը իմանալով այն մասին, որ կովը մոլորվել է անտառում, ուղարկել է նրան Բուրյոնկային իրենց բակ բերելու, սերուցքային կարագը և թթվասերը վաճառելու համար։ Սակայն գայլը այնքան բարի ու օրինավոր է լինում, որ կովին խիտ անտառից հետ է տանում Մասլյոնկինո գյուղ։ Գյուղի բոլոր բնակիչները և անտառաբնակներիը զարմացած են այս փաստով և միաժամանակ ուրախ։


== Ֆիլմի վրա աշխատել են ==
Ռեժիսոր՝ Անատոլի Ալյաշև
Սցենարի հեղինակ՝ Նատալիա Աբրամովա
Բեմադրող նկարիչ՝ Անդրեյ Եվլադով
Օպերատոր՝ Յուրի Զաբոլոտնև
Ձայնային օպերատոր՝ Բորիս Բերեստեցկի
Կոմպոզիտոր՝ Ալեքսանդր Դվոսկին
Նկարիչներ՝ Վ․ Ռոժին, Գ․ Ուսկովա, Ա․ Օգորոդնիկով
Տնօրեն՝ Յու․ Ռոժին
Խմբագիր՝ Ֆ․ Կորիտկո
Մոնտաժող՝ Ն․ Ալյաշևա, Լ․ Տուրովեց


== Դերերը հնչյունավորել են ==
Զինաիդա Նարիշկինա՝ Աղվես, Ագռավ, կով Նոչկա
Ռոգվոլդ Սուխովերկո՝ Գայլ, Բույան ցուլ
Վերա Ենյուտինա՝ Բուրյոնկա, կով Զորկա, Նապաստակ
Անատոլի Շչուկին՝ Հովիվ, Ոզնի


== Մրցանակներ ==
1973 թվականին «Բուրյոնկան Մասլյոնկինոյից» մուլտֆիլմը արժանացել է «Տաշքենդում հեռուստաֆիլմերի համամիութենական փառատոնի ժյուրիի մրցանակին»։


== Ծանոթագրություններ ==


== Գրականություն ==
Абрамова Н. Н. Бурёнка из Маслёнкино. — Стрекоза, 2008. — 64 с. — (Любимые герои). — ISBN 5479004530, 978-5-89537-899-1


== Արտաքին հղումներ ==
Buryonka iz Maslyonkino (1973)(անգլ.) ֆիլմը Internet Movie Database կայքում
Бурёнка из Маслёнкино մուլտֆիլմը «Անիմատոր.ռու» կայքում
«Բուրյոնկան Մասլյոնկինոյից» «Ֆիլմեր մուլտֆիլմների մասին» կայքում։
Ուգլեկամենի (Բելոկալիտվինսկի շրջան)

Ուգլեկամենի (ռուս.՝ Углекаменный), ավան Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Սինեգորսկի գյուղական համայնքի կազմի մեջ։
Ալիան (Վանի Շատախի գավառ)

Անվան այլ կիրառումների համար տե՛ս՝ Ալիան (այլ կիրառումներ)Ալիան, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Պոկշա (Ստրելնայի վտակ)

Անվան այլ կիրառումների համար տե՛ս՝ Պոկշա (այլ կիրառումներ)Պոկշա (ռուս.՝ Покша), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ստրելնա գետի ձախ ափում՝ 47 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009593
Հիդրոլոգիական ուսումնասիրությունների կոդը - 103000959
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(1391) Կարելիա

Անվան այլ կիրառումների համար տե՛ս՝ Կարելիա(1391) Կարելիա (անգլ.՝ Carelia), աստերոիդ աստերոիդների հիմնական գոտում։ Հայտնաբերվել է 1936 թվականի փետրվարի 16-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,549625 ա. մ., առավելագույնը մոտենում է 2,1305 ա. մ. հեռավորության վրա և հեռանում 2,9688 ա. մ.։ Արեգակի շուրջ մեկ ամբողջական պտույտ է կատարում 1487,01 երկրային օրվա ընթացքում, իր ուղեծրով շարժվելով միջինում 0,242097 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,59° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1391) Կարելիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այազմա

Անվան այլ կիրառումների համար տե՛ս՝ Այազմա (այլ կիրառումներ)Այազմա (վրաց. აიაზმა), հայաբնակ գյուղ Ջավախքում, Վրաստանի Քվեմո Քարթլիի մարզի Ծալկայի շրջանում։ Գտնվում է Դալիդաղ լեռան հյուսիսային լանջին, Ծալկայից 19 կմ արևմուտք և ծովի մակարդակից 1580 մ բարձրության վրա։ Գյուղի անվանումը հունարենից թարգմանվում է՝ օրհնած ջուր։


== Բնակչությունը ==
Բնակիչները զբաղվում են հացահատիկի մշակությամբ, բանջարաբուծությամբ և անասնապահությամբ։

Ժամանակակից Այազման հիմնադրել են 1837-1840 թվականներին՝ հարևան գյուղերից եկած հայերը։
Գյուղում պահպանվել են մեգալիթյան շրջանի ամրոցի ավերակներ։
Այազմայում է ծնվել գուսան Հավասին։


== Ծանոթագրություններ ==
Լենքորան

Հանիբերդ (ադրբ.՝ Lənkəran, թալ.՝ Lankon Լանքոն, (հայերեն՝ Հանիբերդ, հնում հայերի մոտ կոչվել է Հանիբերդ), քաղաք Ադրբեջանում, Հանիբերդի շրջանի վարչական կենտրոնը։ Բնակչությունը՝ ▲52 952 մարդ (2020)։
1993 թվականին, Հանիբերդը հայտարարված էր ինքնահռչակված Թալիշ-Մուղանական Ինքնավար Հանրապետության մայրաքաղաքը։


== Անվանում ==
Հիմնադրման թվականը հայտնի չէ։ Կոչվում է գետի անունով, որն ունի իրանական ծագում․ նշանակում է «խարսխային» (նավերի կայանելու վայր)։


== Կլիմա ==


== Ծանոթագրություններ ==
Լեյն շրջան (այլ կիրառումներ)

Լեյն շրջան, կարող է վերաբերել՝

Լեյն շրջան - ԱՄՆ Կանզաս նահանգի 105 վարչական միավորներից մեկը
Լեյն շրջան - ԱՄՆ Օրեգոն նահանգի 36 վարչական միավորներից մեկը
Մնաք բարով, աղավնիներ

«Մնաք բարով, աղավնիներ» (ռուս.՝ «Прощайте, голуби»), 1960 թվականի խորհրդային մելոդրամա ֆիլմ, որը նկարահանել է Յակով Սեգելը ձնհալի ոգով։ Ֆիլմը ճանաչում է ստացել երկու միջազգային կինոփառատոներում․՝ Լոկառնոյի կինոփառատոնում (1961) և Մելբուռնի միջազգային կինոփառատոնում (1962)։


== Սյուժե ==
Գենկա Սախնենկոն սովորում է դպրոցում և աշխատում։ Բայց նա գրեթե չափահաս ու անկախ մարդ է, ունի մեկ գաղտնիք․ աշխատանքից հետո նա գնում է աղավնանոց։ Նա մանկուց սիրում է աղավնիներ։ Գենկան գոհ է իր աշխատանքից (նա նույնիսկ խորամանկում է իր գործընկերոջը՝ վարպետ Մաքսիմ Պետրովիչին, որը սիրում է վարձակալներից փող վերցնել աշխատանքի համար), բայց մի օր, ձեռքը վնասելով, նա հայտնվում է հիվանդանոցում, որտեղ ընկերանում է բուժքույր Տանյայի հետ։ Սակայն որոշ ժամանակ անց Գենկան կոմերիտական ուղեգրով ստիպված է լինում մեկնել այլ քաղաքում աշխատելու, և նա իր աղավնիները նվիրում է առաջին դասարանի մի տղայի։


== Նկարահանումներ ==
Նկարահանումները տեղի են ունեցել ամբողջությամբ Կիև քաղաքում՝ Կրեշչատիկ փողոցում, Կալինինի հրապարակում, Պերվոմայսկի նորակառույցների շրջանում, Ավիացիոն փողոցում, Լենինի բուլվարում (ներառյալ Տիեզերագնացների հրապարակում), Ումանսկայա փողոցում։


== Դերերում ==


== Ծանոթագրություններ ==


== Գրականություն ==
Образцова А. Вступая в жизнь // Искусство кино. — 1961. — № 5. — С. 96-99.
Ֆրիդրիխ Վիլհելմ ֆոն Շադով

Ֆրիդրիխ Վիլհելմ ֆոն Շադով (գերմ.՝ Friedrich Wilhelm von Schadow, սեպտեմբերի 6, 1788(1788-09-06), Բեռլին, Պրուսիայի թագավորություն - մարտի 19, 1862(1862-03-19), Դյուսելդորֆ, Հռենոսի պրովինցիա, Պրուսիայի թագավորություն), գերմանացի նկարիչ։
Նազարեթցիներ խմբի ներկայացուցիչ Պետեր ֆոն Կորնելիուսի հետ համատեղ հիմնել են Դյուսելդորֆի գեղարվեստական դպրոցը։


== Կենսագրություն ==
Ֆրիդրիխ Վիլհելմ Շադովը քանդակագործ Յոհան Գոդֆրիդ Շադովի որդին է։ 20 տարեկանում  Ֆրիդրիխ Վիլհելմն ընդունվում է Բեռլինի գեղարվեստի ակադեմիա և այնտեղ սովորում է Ֆրիդրիխ Գեորգ Վեյչի  և Կարլ Վիլհելմ Վախի մոտ։ 1806 թվականին Շադովի Յուլիա Ցելտերի դիմանկարը մասնակցում է  խոշոր ակադեմիական ցուցահանդեսի։ Կարլ Ֆրիդրիխ Ցելտերի աղջիկը դիմանկարում  ներկայացել է սուրբ Սեսիլիայի կերպարով, Ջոն Ֆլակսմանի ոճով։ 1806-1807 թվականներին Շադովը ծառայության մեջ էր գտնվում պրուսական բանակում։
Հաջողությամբ  ավարտելով ակադեմիան` Ֆրիդրիխ Վիլհելմն եղբոր` քանդակագործ Ռուդոլֆ Շադովի հետ մեկնում է Իտալիա։ Այստեղ նա ծանոթանում է դանիացի քանդակագործ Բերտել Տորվալդսենի հետ, իսկ նրա միջոցով մտնում է Կարոլինա ֆոն Գումբոլդտի շուրջը համախմբված նկարիչների շրջանակի մեջ։ Նազարեթցիներ Պետեր ֆոն Կորնելիուսի, Ֆրիդրիխ Օվերբեկի, Ֆիլիպ Ֆեյտի և Կարլ Վիլհելմ Բախի ստեղծագործությունները Շադովի վրա մեծ տպավորություն գործեց, և նա 1813 թվականին որոշեց միանալ այդ խմբին։
1814 թվականին Ֆրիդրիխ Օվերբեկի ազդեցության տակ Շադովը կաթոլիկություն է ընդունում։ Հռոմում եղած ժամանակ Շադովը առավելապես նկարում էր կրոնական թեմաներով մոնումենտալ կտավներ դասական-ակադեմիական ոճով։ 1816-1818 թվականներին Կորնելիուսի, Օվերբեկի և Ֆեյտի հետ միասին Շադովը մասնակցում է Բարտոլդի առանձնատան ձևավորմանը։ 1819 թվականի ամռանը Կարլ Ֆրիդրիխ Շինկելի խնդրանքով Շադովը վերադառնում է Բեռլին, որտեղ Բեռլինյան գեղարվեստի ակադեմիայում ստանում է դոցենտի կոչում։
1820 թվականին Շադովն ամուսնանում է պալատական բժիշկ Իոհան Գոտլիբ ֆոն Գրոշկի դստեր` Շարլոտա ֆոն Գրոշկի հետ։ Ամուսնությունից ծնվում է աղջիկը` Սոֆիան, որը հետագայում դառնում է Ռիխարդ Գազենկլեվերի կինը, և որդին` Յոհան Գոտֆրիդ Ռուդոլֆ Շադովը, որը հետագայում  դառնում է պրուսական բանակի գեներալ-լեյտենանտ։
1822-1825 թվականներին Շադովը Բեռլինում ղեկավարում էր մեծ արվեստանոց, որտեղ թագավորի հովանավորությամբ սովորում էին բազմաթիվ աշակերտներ։ 1825 թվականի վերջին Շադովը փակում է արվեստանոցը և պաշտամունքի հարցերով պրուսական նախարար Կարլ ֆոն Շտեյնցում Ալտենշտեյնի կողմից նշանակվում Դյուսելդորֆի գեղարվեստի ակադեմիայի տնօրեն փոխարինելով Պետեր ֆոն Կորնելիուսին։ Մի քանի տարի անց Դյուսելդորֆ են ժամանում նրա մի շարք տաղանդավոր աշակերտներ, որոնցից էին  Էդուարդ Բենդեմանը, Թեոդոր Գիլդերբրանդտը, Յուլիուս Հյուբները, Ֆրանց Իտենբախը, Հենրիխ Հոֆմանը, Կարլ Ֆրիդրիխը Լեսինգը և Կարլ Ֆերդինանդ Զոն, որը զգալիորեն նպաստում է Դյուսելդորֆյան գեղարվեստի դպրոցի կայացմանը։
1857 թվականին իր ծննդյան 69- ամյակի նախօրեին Շադովը ծանր հարված ստացավ, որից նա չկարողացավ վերականգնվել։ Երկու տարի անց Շադովը վայր դրեց իր բոլոր լիազորությունները և հեռացավ հասարակական կյանքից։


== Գրականություն ==
Hübner, Schadow und seine Schule (Bonn, 1869).


== Ծանոթագրություններ ==
Հակոբոս Այվազյան

Հակոբոս Այվազյան (անհայտ, Կոստանդնուպոլիս, Օսմանյան կայսրություն - 1918), երաժիշտ։


== Կենսագրություն ==
Հակոբոս Այվազյանը սովորել է Կոստանդնուպոլիսի Նարեկյան վարժարանում, ապա՝ Արմաշի դպրեվանքում, ավարտել է Բրուսայի շերամապահության ուսումնարանը։ Տիրապետել է քաղաքային մասնագիտացված երաժշտության հիմունքներին, Հայ եկեղեցու տարեկան շրջանի երգասացություններին, նոր հայկական ձայնագրությանը։ Ինքնուրույն յուրացրել է եվրոպական նոտային համակարգը, սովորել նվագել ուդ, ջութակ։
Ուսումնառության վաղ տարիներից մասնակցել է ժամերգությունների և իր գեղեցիկ ձայնով ու երաժշտական լսողությամբ արժանացել Համբարձում Չերչյանի ուշադրությանը։
1891-1915 թվականին (ընդմիջումով) եղել է Արմաշի դպրեվանքի երաժշտության ուսուցիչ, նպաստել է եկեղեցական գործիչների երաժշտական կրթությանն ու ճաշակի ձևավորմանը։
1915 թվականին ձերբակալվել է, տարագրվել, հալածանքների ենթարկվել և մահացել բանտում։


== Աշխատություններ ==
Այվազյանի ձեռագրերը փրկել է որդին՝ Գեղամը, որը հայրենադարձել է 1959 թվականին․ դրանք հանձնել է Գրականության և արվեստի թանգարանին։
Ձեռագրերից կարելի է առանձնացնել «Արևելյան երաժշտության ձեռնարկը» և դրան առնչվող «Հայ եկեղեցական ձայնագրության դասագիրքը», որն անավարտ է։ Այստեղ հայ երաժշտական համակարգի ձայնաստիճանները, 8 ձայնեղանակներն ու դրանց դարձվածքները ներկայացված են համապատասխան մերձավորարլյան անվանումներով ու համարժեքներով (հայկական ձայնագրության նշաններով)։ Այվազյանի 1901 թվականի արևմտահայերեն ձեռնարկը, որը հարում է նախակոմիտասյան շրջանի հայ եկեղեցական երաժիշտների տեսական գործնական թեքումով սակավաթիվ աշխատություններին (ուշագրավ է Թամբուրի Հարութինի «Արևելյան երաժշտության ձեռնարկը»), որտեղ հաստատագրված և դասակարգված են շուրջ 100՝ սերնդեսերունդ բանավոր փոխանցված ավանդական եղանակներ, չափակշռույթային տիպական բանաձևեր (ուսուլներ)՝ իրենց ձայնելևէջները կանոնների տեսական և գործնական արժեքավոր պարզաբանումներով ուշմիջնադարյան երաժշտության մշակույթի յուրատիպ դսևորումներից է։ Այվազյանի «Ձեռնարկը» մանրամասն մեկանաբանություններով և առաջաբան հոդվածով արևմտահայերենից ռուսերեն է թարգմանել և հրատարակել է Նիկողոս Թահմիզյանը։
Բիտումային պլաստիկներ

Բիտումային պլաստիկներ (լատ.՝ bituminosus՝ ձյութով հարուստ), բիտումային նյութերից և լցանյութերից կազմված պլաստմասսաներ։ Որպես բիտումային նյութեր կիրառվում են բնական կամ արհեստական նավթային բիտումները, քարածխային պեկերը կամ դրանց համաձուլվածքները, որպես լցանյութեր՝ բամբակի քոլքը (տեքստիլ արդյունաբերության թափոններ) և դիատոմիտը (փխրուն, թեթև, ծակոտկեն ապար)՝ 25-ից մինչև 60 % քանակությամբ։ Բիտումային պլաստիկներ պատրաստելու համար բաղադրամասերը խառնում են 150–160 °C ջերմաստիճանում, ապա այդ զանգվածից սառը գրտնակման միջոցով ստանում 10–15 մմ հաստությամբ թերթաձև նախապատրաստուկներ։ Առարկաները կաղապարում են նախապես տաքացված (175 °C) նախապատրաստուկները 125–200 կգ/սմ² ճնշման տակ մամլելով։ Կան նաև ասբապեկալիտային պլաստիկներ (ասբաթուղթ, ասբաստվարաթուղթ), որոնք պատրաստվում են պեկից, ասբեստից և դիատոմիտից։ Բիտումային պլաստիկներ ջերմապլաստիկ նյութեր են․ մեկ տարի մթնոլորտային պայմաններում կամ թորած ջրում պահելուց հետո, ինչպես նաև 160 ժ ընթացքում մինչև 65 °C ջերմաստիճանը տաքացնելիս չեն փոխում իրենց զանգվածը և ամրությունը։ Բիտումային պլատիկներից պատրաստում են, հիմնականում, ավտոմոբիլային կուտակիչների բաքեր, տանիքանյութեր, էլեկտրա- և ռադիոապարատների տարբեր տարրեր։
Աբրամկովո (այլ կիրառումներ)

Աբրամկովո, կարող է վերաբերել՝

Աբրամկովո - գյուղ Ռուսաստանի Նովգորոդի մարզի Սոլեցկի շրջանի կազմում։
Աբրամկովո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Եվրոպայի չեմպիոնների գավաթի եզրափակիչ 1985

1985 Եվրոպական գավաթի եզրափակիչ, Եվրոպական գավաթի 30-րդ խաղարկությունն է, որում հաղթեց «Յուվենտուս» ֆուտբոլային ակումբը 1-0 հաշվով՝ «Լիվերպուլին»։ Խաղը կայացել է Էյսել մարզադաշտում, Բրյուսել, Բելգիա։
Էդուարդ Միրզոյան (այլ կիրառումներ)

Էդուարդ (Էդվարդ) Միրզոյան  անունը կարող է վերաբերել հետևյալ անձանց.

Էդվարդ Միրզոյան — հայ կոմպոզիտոր (1921-2012)
Էդուարդ Միրզոյան (պատմաբան) — ռուսահայ կենսաբանության պատմաբան (ծ․ 1931)
Քենթ շրջան (Դելավեր)

Քենթ շրջան (անգլ.՝ Kent County), ԱՄՆ Դելավեր նահանգի 3 վարչական միավորներից մեկը։ Ընդհանուր տարածությունը 2.072 կմ² է, բնակչությունը՝ 162.310 մարդ (2010 թ. տվյալներով)։ Շրջկենտրոնն է Դովեր բնակավայրը։ Կազմավորվել է 1680 թ.։
Պարշենգա

Պարշենգա (ռուս.՝ Паршенга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Շույա գետի ձախ ափում՝ 28 կմ հեռավորության վրա։ Գետի երկարությունը 19 կմ է։
Ակունքը գտնվում է 18 կմ դեպի հարավ-արևելք Շույսկոե գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007322
Հիդրոլոգիական ուսումնասիրությունների կոդը - 103000732
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դուբովայա (գյուղ, Ժմերինկայի շրջան)

Անվան այլ կիրառումների համար տե՛ս՝ ԴուբովայաԴուբովայա (ուկրաիներեն՝ Дубова), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Դուբովայա գյուղում բնակվում էր 643 մարդ։ Բնակավայրը զբաղեցնում է 1,87 կմ² տարածք։ Բնակչության խտությունը կազմում էր 343,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալբուկերկեի ամենաբարձր շենքերի ցանկ

Ալբուկերկե շենքերի ցանկը ըստ բարձրության, քաղաք է ԱՄՆ-ի Նյու Մեքսիկո նահանգում։


== Կառուցված շենքերը ==
Այս ցուցակում նշված Ալբուկերկեի ամենաբարձր շենքերը բարձրությունը ոչ պակաս, քան 50 մետր է։


== Կառուցվող և առաջարկված կառուցված շենքերը ==


== Ալբուկերկեի բարձրագույն շենքերի ժամանակագրությունը ==


== Ծանոթագրություններ ==
Անդրանիկ Պետրոսյանց

Անդրանիկ Մելքոնի Պետրոսյանց (մայիսի 8, 1906(1906-05-08), Վլադիկավկազ, Ռուսական կայսրություն - հոկտեմբերի 3, 2005(2005-10-03), Մոսկվա, Ռուսաստան), հայ խորհրդային գիտնական և պետական գործիչ։ Պահեստի գեներալ-մայոր (1944), ՀԽՍՀ ԳԱ ակադեմիկոս (1982), սոցիալիստական աշխատանքի հերոս (1962 թվական)։ ԽՄԿԿ անդամ 1932 թվականից։


== Կենսագրություն ==
1933 թվականին ավարտել է Ուրալի մեխանիկամեքենաշինական ինստիտուտը (Սվերդլովսկ)։ 1933 թվական - 1939 թվականին աշխատել է Սվերդլովսկի Օրջոնիկիձեի անվան ծանր մեքենաշինության գործարանում։ 1939 թվականին եղել է ծանր մեքենաշինության ժողկոմատի կոլեգիայի անդամ, 1940 թվականին՝ ծանր մեքենաշինության ժողկոմի տեղակալ։ 1941 թվականի հունվարին նշանակվել է հաստոցաշինական և գործիքաշինական արդյունաբերության ժողկոմի առաջին տեղակալ, 1941 թվականի հունիսին՝ տանկային արդյունաբերության ժողկոմի տեղակալ։ 1943 թ.-ից աշխատել է ՍՍՀՄ պաշտպանության պետական կոմիտեում։ 1947 թվականին նշանակվել է ԽՍՀՄ ժողկոմխորհին առընթեր գլխավոր վարչության պետի տեղակալ, իսկ 1955 թվականին՝ ԽՍՀՄ միջին մեքենաշինության մինիստրի տեղակալ։ 1962 թվականից ԽՍՀՄ ատոմային էներգիայի օգտագործման պետական կոմիտեի նախագահն է։ Գիտական աշխատանքները վերաբերում են ԱԷԿ-ի ջերմաէներգետիկական սարքավորումների օպտիմալացման, խաղաղ նպատակներով ատոմային էներգիայի օգտագործման, ատոմային էլեկտրակայանների շրջակայքում ճառագայթային իրադրության ուսումնասիրման հարցերին։ Ատոմային տեխնիկայի և գիտության ժամանակակից պրոբլեմներին նվիրված Պետրոսյանցի գրքերից մի քանիսը թարգմանվել և հրատարակվել են արտասահմանյան երկրներում (ԱՄՆ, Ֆրանսիա, Ճապոնիա, Անգլիա)։
ԽՍՀՄ պետական մրցանակ (1949 թ.)։


== Պարգևներ ==
Պարգևատրվել է Լենինի 5, Հոկտեմբերյան հեղափոխության, Աշխատանքային կարմիր դրոշի, Կուտուզովի առաջին աստիճանի, Կարմիր աստղի 2, «Պատվո նշան» շքանշաններով և մեդալներով։ Ընտրվել է Գրենոբլի համալսարանի (Ֆրանսիա) պատվավոր դոկտոր (1974 թ.) և Շվեդիայի ինժեներական գիտությունների թագավորական ակադեմիայի անդամ (1977 թ.)։


== Ծանոթագրություններ ==
Քեթի Լոուս

Քեթի Քուին Լոուս (անգլ.՝ Katie Quinn Lowes, սեպտեմբերի 22, 1981(1981-09-22), Քուինս, Նյու Յորք), ամերիկացի դերասանուհի, թատրոնի ռեժիսոր և կինոպրոդյուսեր։ Առավել հայտնի է Շոնդա Ռայմսի «Սկանդալ» (2012-2018) հեռուստասերիլում խաղացած Քուին Պերկինս դերով։


== Կյանք և կարիերա ==
Լոուսը ծնվել է Նյու Յորք քաղաքի Քուինս թաղամասում և 2004 թվականին առաջնաելույթ է ունեցել հեռուստատեսությամբ։ 2008-2009 եթերաշրջանում կանոնավոր դեր է ունեցել կարճատև ժամանակ գոյություն ունեցած «Խենթ փողեր» սերիալում, իսկ մեծ էկրանին հայտնվել է «Տրանսֆորմերներ։ Ընկածների վրեժը» և «Սուպեր 8» ֆիլմերում։ Լոուսը նաև հայտնվել է բազմաթիվ  այնպիսի հեռուստաշոուներում, ինչպիսիք են «Ծովային ոստիկանություն։ Հատուկ ստորաբաժանում», «Ուրվականների հետ խոսողը», «Կասլ», «Խուզարկու շունը», ինչպես նաև Շոնդա Ռայմսի «Գրեյի անատոմիան» և «Մասնավոր պրակտիկան»։ Լոուսը արվեստի բակալավրի աստիճանով ավարտել է Նյու Յորքի համալսարանը։
Լոուսը առավել հայտնի է Շոնդա Ռայմսի «Սկանդալ» հեռուստասերիլում իր դերի՝ Քուին Պերկինս/Լինդսեյ Դուայերի շնորհիվ։ Հեռուստասերիալում նկարահանվել է 2012 թվականից։ Մինչ այդ դեր ստանալը, Լոուսը Քոնի Բրիթոնի մոտ աշխատել է որպես դայակ և փոխել է նրա երեխայի տակդիրները։
2012 թվականի հունիսի 23-ից Քեթին ամուսնացած է դերասան Ադամ Շապիրոյի հետ։ Ամուսիններն ունեն որդի՝ Էլբի Քուին Շապիրոն (ծնվ․ 02․10․2017)։ Մինչ որդու ծնունդը՝ 2017 թվականի հոկտեմբերը, Լոուսը երեք ամսական հղիության ժամկետում վիժել է։


== Ընտրված ֆիլմագրություն ==


=== Հեռուստատեսություն ===
Փրկիր ինձ (1 էպիզոդ, 2004)
Ինչպես է պտտվում աշխարհը (ցերեկային սերիալ, 2004—2005)
Առաջնորդող լույս (ցերեկային սերիալ, 2005)
Վնասի վերահսկում (1 էպիզոդ, 2006)
Առանց հետքի (1 էպիզոդ, 2006)
Ծովային ոստիկանություն։ հատուկ ստորաբաժանում (1 էպիզոդ, 2007)
Ուրվականների հետ խոսողը (1 էպիզոդ, 2008)
Սվինգերների քաղաք (2 էպիզոդ, 2008)
Հեշտ փող (կանոնավոր, 8 էպիզոդ, 2008—2009)
Կասլ (1 էպիզոդ, 2009)
Ազդեցություն (1 էպիզոդ, 2010)
Մասնավոր պրակտիկա (1 էպիզոդ, 2010)
Գրեյի անատոմիա (1 էպիզոդ, 2011)
Խուզարկու շուն (1 էպիզոդ, 2011)
Թանկ բժիշկ (1 էպիզոդ, 2012)
Սկանդալ (կանոնավոր, 2012—2018)


=== Ֆիլմեր ===
Ռիկեր 2 (2008)
Տրանսֆորմերներ։ Ընկածների վրեժը (2009)
Պայմանագիր (2009)
Արջը (2009)
Սուպեր 8 (2011)
Սրճարան (2011)
Բաժանորդներ (2011)
Ֆիլ Կոբբայի ընթրիքը չորս հոգու համար (2011)
Ռալֆ (2012)
Կողմնակի էֆեկտ (2013)


== Ծանոթագրություններ ==
Բարլո Տեր-Մկրտիչյան

Բարլո Տեր-Մկրտիչյան (արմտ. հայ.՝ Պարլօ Տէր Մկրտիչեան, անգլ.՝ Barlow Der Mugrdechian, 1956, Ֆրեզնո, Կալիֆոռնիա, ԱՄՆ), ամերիկահայ պատմաբան և հայագիտության դասախոս Ֆրեզնոյում Կալիֆորնիայի պետական համալսարանում, վերջինիս Հայկական ուսումնասիրությունների ծրագրի և կենտրոնի տնօրեն։ Դասավանդում է հայոց լեզու, գրականություն, պատմություն և մշակույթ։ Հետազոտությունների հիմնական առարկան հայ գրականությունն է։ Հրատարակել է բազմաթիվ հոդվածներ հայոց պատմության, մշակույթի և գրականության վերաբերյալ։


== Կենսագրություն ==
Ծնվել է 1956 թվականին Կալիֆորնիայի Ֆրեզնո քաղաքում։ Ավարտել է Ֆրեզնոյում Կալիֆորնիայի պետական համալսարանի կենսաբանության ֆակուլտետը։ Այնուհետ մագիստրոսի աստիճան է ստացել Լոս Անջելեսում Կալիֆորնիայի համալսարանի Մերձավորարևելյան լեզուների և մշակույթի բաժնից։ Մագիստրոսական աշխատանքը եղել է հայոց լեզվի և գրականության շուրջ։ 1985 թվականից դասախոս է Ֆրեզնոյում Կալիֆորնիայի պետական համալսարանում։ 1991 թվականին մեծ դերակատարություն է ունեցել Ֆրեզնոյում Կալիֆորնիայի պետական համալսարանի եւ Երևանի պետական համալսարանի միջև ուսանողների փոխանակման ծրագրի հաստատման գործում։ Երկար տարիներ ղեկավարել է Հայ Օգնության Միության ամառային ուսումնական ծրագիրը Մասաչուսեթսում։
1992-1995 թվականներին եղել է Սան Հոակինի հովտի հայ համայնքների խորհրդի նախագահ։ 1993-1995 թվականներին եղել է Ֆրեզնոյի Սուրբ Պողոս առաքելական եկեղեցու ծխական խորհրդի անդամ։ 2001-2004 և 2015-2017 թվականներին եղել է Հայկական ուսումնասիրությունների ընկերակցության («Society for Armenian Studies») նախագահ։ 1997-2003 թվականներին խմբագրել է Հայկական ուսումնասիրությունների ընկերակցության տեղեկագիրը։ 1996-1997 թվականներին վարել է հայկական հարցերի և պատմության մասին «Հայ Թոք» («Hye Talk») հեռուստատեսային հաղորդումը։ 1999 թվականի սեպտեմբերին Էջմիածնի Ազգային Եկեղեցական ժողովի կողմից պատվիրակ է ընտրվել, մասնակցել է Գարեգին Բ-ի ընտրությանը։
Տիրապետում է հայերենին (գրաբար և աշխարհաբար), ռուսերենին, թուրքերենին, անգլերենին և ֆրանսերենին։ 


== Պարգևներ ==
2010 թվականի սեպտեմբերին Ամենայն հայոց կաթողիկոս Գարեգին Բ Տեր-Մկրտիչյանին շնորհել է «Սուրբ Ներսես Շնորհալի» շքաշնաը՝ Հայ առաքելական եկեղեցուն մատուցած ծառայությունների համար։
Երևանի պետական համալսարանից ստացել է պատվավոր դոկտորի կոչում։
2021 թվականի հուլիսին Մեսրոպ Մաշտոցի անվան Մատենադարանում Տեր-Մկրտիչյանի նախաձեռնությամբ և ֆինանսավորմամբ հիմնվել է նրա անվան մրցանակ, որը շնորհվում է Մատենադարանի աշխատակիցներին՝ լավագույն աշխատանքների, նախաձեռնությունների և ծրագրերի իրականացման համար։


== Աշխատություններ ==
"Anooshavan: the intrepid survivor" (Fresno, CA, 1995)
"David of Sassoun: Critical Studies on the Armenian Epic" (Fresno, CA: The Press at California State University, 2013)
A Festschrift, "Between Paris and Fresno: Armenian Studies in Honor of Dickran Kouymjian" (Costa Mesa, CA: Mazda Press, 2008)
"The Armenian Bible: a symposium celebrating the 1600th anniversary of the discovery of the Armenian alphabet and the translation of the Bible into Armenian" (Burbank, CA: Western Diocese of the Armenian Church, 2007)


== Ծանոթագրություններ ==
Ապիակաս (Մատու Գրոսու)

Ապիակաս  (պորտ.՝ Apiacás), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավարևմտյան մասում։ Բնակչությունը կազմում է 6328 մարդ՝ 2006 թվականի տվյալներով։ Գրավում է 20 364,204 կմ² տարածք։ Բնակչության խտությունը՝ 0,3 մարդ/կմ²։
Համայնքի սահմաններում է ընկած Բրազիլիայի ամենաընդարձակ պահպավող տարածքներից մեկի՝ Ժուրուենա ազգային պարկի մի մասը։


== Պատմություն ==
Քաղաքը հիմնադրվել է 2001 թվականի հունվարի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 36.318.395,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.602,10 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,713 (տվյալները ՄԱԿ-ի զարգացման ծրագրի)


== Ծանոթագրություններ ==
Բոբինինո (գյուղ, Վաչսկի շրջան)

Բոբինինո (ռուս.՝ Бобынино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խիժա (գյուղ, Վինոգրադովի շրջան)

Խիժա (ուկրաիներեն՝ Хижа), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Խիժա գյուղում բնակվում էր 1 714 մարդ։ Բնակավայրը զբաղեցնում է 5,61 կմ² տարածք։ Բնակչության խտությունը կազմում էր 0,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)